Novaĵelsendo

Novaĵelsendo estas la rimedo de dissendado de diversaj novaĵoj pri eventoj kaj aliaj informoj per televido, radio aŭ interreto en la kampo de elsenda ĵurnalismo. La enhavo estas kutime aŭ produktita loke de redakcio en radia aŭ televida studio, aŭ de elsendoreto. Ĝi povas inkluzivi materialon kiel sporta raportado, veterprognozo, trafikaj raportaĵoj, politika komentaĵo, opinioj de fakuloj, redakcia enhavo kaj alia materialo kiun la dissenda redakcio opinias grava por sia spektantaro. Individua novaĵprogramo estas tipe raportita en serio de individuaj mallongaj prezentoj fare de unu aŭ pluraj novaĵprezentisto(j) aŭ moderigisto(j) - en la anglalingva mondo nomataj "ankroj". Ofte inkludiĝas tiumomentaj aŭ registritaj intervjuoj de fakaj raportistoj, kiuj plej tipe estas videble tie kie la evento ĵus okazas.

 Fonto 
 La baza teksto ekestis per drasta koncizigo de la koncerna anglalingva artikolo je la stato de la 5-a de decembro 2023

 Iuj ekzemplaj specife tutdiurnaj novaĵelsendaj kanaloj de informa televido 
 ABC News - Usono
 Al-Arabija - Unuiĝintaj Arabaj Emirlandoj
 Al-Ĝazira - okcidenta Azio (alirebla tutmonde)
 BBC World News - Britio (alirebla tutmonde)
 BBC News 24 - Britio (alirebla nur en Britio)
 CNBC - Usono
 CNN - Usono
 Deutsche Welle - germanlingva programo nur por ekster Germanio
 Euronews - Eŭropa Unio
 Fox News - Usono
 France 24 - Francio, kunlabore kun privata kanalo TF1
 NBC News - Usono
 Press TV - Irano
 Publika dissenda korporacio de Israelo (KAN) - Israelo (alirebla kaj kable kaj ĉe la interreto)
 Sky News - Britio
 TVN24 - Pollando
 Voĉo de Usono - Usono (por eksterlando)

Kategorio:Ĵurnalismo